**Henri Joki-Erkkilä** (s. 12. marraskuuta 1986 Ylivieska) on suomalainen entinen jääkiekkopuolustaja. Hän pelasi uransa alkuvaiheessa myös keskushyökkääjänä. Joki-Erkkilä pelasi suurimman osan urastaan Rovaniemen Kiekossa, jossa hän pelasi yhteensä 11 kautena Suomi-sarjaa ja Mestistä. Joki-Erkkilä toimi joukkueen kapteenina kahdeksalla kaudella. Hän johdatti RoKin Suomi-sarjan mestaruuteen vuosina 2011 ja 2013. Joki-Erkkilä pelasi Suomi-sarjaa myös kasvattajaseurassaan Ylivieskan Jääkarhuissa sekä Kiekko-Laserissa ja Kemin Lämäreissä sekä Mestistä Kiekko-Laserissa. Hän pelasi urallaan myös Ranskassa ja Japanissa. Joki-Erkkilä ilmoitti pelaajauransa lopettamisesta heinäkuussa 2021, jolloin myös RoKi tiedotti jäädyttävänsä hänen pelinumeronsa 8 lähitulevaisuudessa.

Ura
---

Joki-Erkkilä on Ylivieskan Jääkarhujen kasvatti. Hän debytoi seuran miesten Suomi-sarjajoukkueessa kaudella 2005–2006, jolloin Joki-Erkkilä pelasi siellä 29 runkosarjaottelua tehopistein 10+8=18. Kaudella 2006–2007 hän oli 15 osumallaan YJK:n kolmanneksi paras maalintekijä. Kesäkuussa 2006 Joki-Erkkilä liittyi try-out -sopimuksella Mestis-joukkue Kajaanin Hokkiin. Hän jäi elokuussa kuitenkin ilman jatkosopimusta. Joki-Erkkilä siirtyi kaudeksi 2007–2008 Kiekko-Laserin Suomi-sarjajoukkueeseen. Hän oli tehoilla 14+17=31 joukkueen toiseksi paras pistemies Olli Piipon jälkeen. Joki-Erkkilä voitti kauden päätteeksi hopeaa.

Kesäkuussa 2008 Joki-Erkkilä siirtyi uudestaan try-outille Kajaanin Hokkiin, mutta hän jäi ilman sopimusta taas elokuussa. Joki-Erkkilä siirtyi kaudeksi 2008–2009 jatkamaan Suomi-sarjan pelejään Rovaniemen Kiekkoon. Hän voitti kauden päätteeksi hopeaa. RoKin kausi päättyi myös sarjanousuun Mestikseen, jossa Joki-Erkkilä jatkoi kaudella 2009–2010. Hänen ensimmäinen Mestis-kautensa toi 40 runkosarjaottelussa tehot 4+7=11. RoKi putosi kauden päätteeksi takaisin Suomi-sarjaan. Joki-Erkkilä nousi siellä kaudella 2010–2011 joukkueen kapteeniksi. Hän voitti kauden päätteeksi sarjan mestaruuden.

Kaudeksi 2011–2012 Joki-Erkkilä palasi Kiekko-Laseriin, joka oli noussut vuotta aiemmin Mestikseen voitettuaan Mestiskarsinnoissa hänen silloisen joukkueensa RoKin. Joki-Erkkilä pelasi alkukaudella K-Laserin lisäksi myös kaksi ottelua lainalla Kemin Lämäreiden Suomi-sarjajoukkueessa, kunnes joulukuussa 2011 K-Laser ajautui konkurssiin. Joki-Erkkilä palasi loppukaudeksi RoKin Suomi-sarjajoukkueeseen. Kaudella 2012–2013 hän nousi takaisin joukkueen kapteeniksi. Joki-Erkkilä jakoi tehoilla 11+24=35 koko sarjan puolustajien pistepörssin voiton KalPa Teamin Tomi Penttisen kanssa. Hän voitti kauden päätteeksi Suomi-sarjan mestaruuden. Kaudella 2013–2014 Joki-Erkkilä voitti koko sarjan puolustajien piste- ja maalipörssin tehoilla 15+26=41.

Joki-Erkkilä siirtyi kaudeksi 2014–2015 vuoden mittaisella sopimuksella Ranskan toiseksi korkeimmalle sarjatasolle FFHG Divison 1:n Hockey Club de Reimsiin. Hän oli tehoilla 7+9=16 joukkueen tehokkain puolustaja. Joki-Erkkilä jakoi myös joukkueen sisäisen tehotilaston voiton maanmiehensä Jussi Nättisen kanssa lukemalla +14. Pudotuspeleissä hän voitti Reimsin sisäisen tehotilaston lukemalla +4.

Kaudeksi 2015–2016 RoKi nostettiin takaisin Mestikseen, jonne myös Joki-Erkkilä palasi. Hän palasi myös joukkueen kapteeniksi. Joki-Erkkilä oli RoKin tehokkain puolustaja ja neljänneksi paras pistemies tehoilla 10+14=24, joilla hän jakoi koko sarjan puolustajien maalipörssin voiton Jokipoikien Esa Lehikoisen kanssa sekä puolustajien pistepörssin kahdeksannen sijan TuTon Anssi Virkin kanssa. Joki-Erkkilä jakoi myös koko Mestiskarsintojen tehotilaston voiton joukkuetoverinsa Mikko Männistön kanssa. Kaudella 2016–2017 hän pelasi loukkaantumisten vuoksi vain 28 ottelua. Kaudella 2017–2018 Joki-Erkkilä oli RoKin tehokkain puolustaja tehoilla 4+19=23, joilla hän jakoi Mestiksen puolustajien pistepörssin kuudennen sijan LeKiä ja Jokipoikia edustaneen Joel Olkkosen sekä LeKin Jere Rouhiaisen kanssa. Kaudella 2018–2019 Joki-Erkkilä teki sarjan yhden kauden piste-ennätyksensä tehoilla 8+21=29, joilla hän jakoi RoKin sisäisen syöttöpörssin voiton Gabin Villen kanssa sekä sijoittui sisäisessä pistepörssissä kolmanneksi. Joki-Erkkilä sijoittui koko Mestiksen puolustajien pistepörssissä kolmanneksi. Hän voitti myös RoKin sisäisen tehotilaston lukemalla +13. Yleisö äänesti Joki-Erkkilän kauden päätteeksi Mestiksen toiseen tähdistökentälliseen.

Joki-Erkkilä siirtyi kaudeksi 2019–2020 vuoden mittaisella sopimuksella Aasian liigan japanilaisjoukkue Nikkō Ice Bucksiin. Hänen ensimmäinen pääsarjakautensa toi 36 runkosarjaottelussa tehot 3+22=25, joilla Joki-Erkkilä oli joukkueen paras syöttäjä, neljänneksi paras pistemies ja tehokkain puolustaja. Hän voitti koko liigan puolustajien piste- ja syöttöpörssin.

Kaudeksi 2020–2021 Joki-Erkkilä palasi vuoden mittaisella sopimuksella RoKiin. Hänet nimettiin myös takaisin joukkueen kapteeniksi. Helmikuussa 2021 Joki-Erkkilä siirtyi loppukauden kattavalla sopimuksella III-divisioonajoukkue Rollon Poikiin, kun RoKi keskeytti Mestis-kautensa koronavirusrajoitusten vuoksi.

Heinäkuussa 2021 Rovaniemen Kiekko tiedotti Joki-Erkkilän lopettavansa pelaajauransa. Samalla seura tiedotti jäädyttävänsä hänen pelinumeronsa 8 lähitulevaisuudessa ja sekä poistavansa numeron välittömästi käytöstä.

Muuta
-----

Joki-Erkkilän serkut Aku ja Juho ovat pelanneet hyökkääjinä Mestis-tasolla.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2005–2006 | YJK | Suomi-sarja | 29 | 10 | 8 | 18 | 8 | – | – | – | – | – |
| 2006–2007 | YJK | Suomi-sarja | 24 | 15 | 8 | 23 | 10 | – | – | – | – | – |
| 2007–2008 | Kiekko-Laser | Suomi-sarja | 25 | 14 | 17 | 31 | 8 | – | – | – | – | – |
| 2008–2009 | RoKi | Suomi-sarja | 14 | 3 | 4 | 7 | 2 | – | – | – | – | – |
| 2009–2010 | RoKi | Mestis | 40 | 4 | 7 | 11 | 20 | – | – | – | – | – |
| 2010–2011 | RoKi | Suomi-sarja | 35 | 5 | 26 | 31 | 18 | – | – | – | – | – |
| 2011–2012 | Kiekko-Laser | Mestis | 9 | 1 | 2 | 3 | 0 | – | – | – | – | – |
|  | Lämärit | Suomi-sarja | 2 | 0 | 1 | 1 | 0 | – | – | – | – | – |
|  | RoKi | Suomi-sarja | 18 | 7 | 13 | 20 | 30 | – | – | – | – | – |
| 2012–2013 | RoKi | Suomi-sarja | 41 | 11 | 24 | 35 | 20 | – | – | – | – | – |
| 2013–2014 | RoKi | Suomi-sarja | 32 | 15 | 26 | 41 | 12 | 2 | 0 | 5 | 5 | 2 |
| 2014–2015 | HC Reims | Ranska I | 24 | 7 | 9 | 16 | 12 | 5 | 3 | 2 | 5 | 0 |
| 2015–2016 | RoKi | Mestis | 50 | 10 | 14 | 24 | 14 | – | – | – | – | – |
| 2016–2017 | RoKi | Mestis | 28 | 4 | 7 | 11 | 10 | – | – | – | – | – |
| 2017–2018 | RoKi | Mestis | 50 | 4 | 19 | 23 | 36 | – | – | – | – | – |
| 2018–2019 | RoKi | Mestis | 50 | 8 | 21 | 29 | 22 | 6 | 1 | 2 | 3 | 2 | Kakkostähdistö |
| 2019–2020 | Nikkō Ice Bucks | ALIH | 36 | 3 | 22 | 25 | 16 | – | – | – | – | – |
| 2020–2021 | RoKi | Mestis | 11 | 2 | 4 | 6 | 33 | – | – | – | – | – |
|  | RoPo | III-divisioona | 1 | 1 | 0 | 1 | 0 | – | – | – | – | – |
| 7 kautta | yhteensä | Mestis | 229 | 32 | 72 | 104 | 135 | 6 | 1 | 2 | 3 | 2 |
| 1 kausi | yhteensä | ALIH | 36 | 3 | 22 | 25 | 16 | – | – | – | – | – |

Lähteet
-------

* Henri Joki-Erkkilä The Internet Hockey Databasessa (englanniksi)
* Henri Joki-Erkkilä Eurohockey-sivustolla (englanniksi)
* Henri Joki-Erkkilä *Elite Prospects*. Everysport Media Group AB.  (englanniksi)

### Viitteet

1. 1 2  RoKin takalinjoille kaksi vahvistusta − konkaripuolustaja Joki-Erkkilä palaa Rovaniemelle *Jatkoaika.com*.  5.8.2020. Jatkoaika r.y. Viitattu 6.8.2020.
2. 1 2  Kiekko-Laser aarrejahdissa alasarjoissa *Jatkoaika.com*.  3.8.2011. Jatkoaika r.y. Viitattu 6.8.2020.
3. 1 2 3 4 5  Henri Joki-Erkkilä *Elite Prospects*. Everysport Media Group AB.  (englanniksi)
4. 1 2  Hurmerinta, Eero: RoKi-ikoni Henri Joki-Erkkilän ura päättyy − paita kattoon lähitulevaisuudessa *Jatkoaika.com*.  9.7.2021. Jatkoaika r.y. Viitattu 9.7.2021.
5. ↑  Elite Prospects - YJK *eliteprospects.com*. Everysport Media Group AB. Viitattu 6.8.2020. (englanniksi)
6. ↑  Hokille uusia pelaajia ja yhteistyösopimus Lukon kanssa *Jatkoaika.com*.  4.6.2007. Jatkoaika r.y. Viitattu 6.8.2020.
7. ↑  Hokki näytti ovea koeaikalaisilleen *Jatkoaika.com*.  13.8.2007. Jatkoaika r.y. Viitattu 6.8.2020.
8. ↑  Elite Prospects - Kiekko-Laser *eliteprospects.com*. Everysport Media Group AB. Viitattu 6.8.2020. (englanniksi)
9. ↑  Memonen jatkaa Hokissa *Jatkoaika.com*.  18.6.2008. Jatkoaika r.y. Viitattu 6.8.2020.
10. ↑  Vain Wedman jatkaa Kajaanissa *Jatkoaika.com*.  19.8.2008. Jatkoaika r.y. Viitattu 6.8.2020.
11. ↑  Järvitalolle ja Joki-Erkkilälle jatkosopimukset RoKiin *Jatkoaika.com*.  23.7.2009. Jatkoaika r.y. Viitattu 6.8.2020.
12. ↑  Niva ja Joki-Erkkilä RoKiin *Jatkoaika.com*.  8.12.2011. Jatkoaika r.y. Viitattu 6.8.2020.
13. ↑  Elite Prospects - Award - Finland3 (Suomi-sarja) Most Points by Defenseman *eliteprospects.com*. Everysport Media Group AB. Viitattu 6.8.2020. (englanniksi)
14. ↑  Phenix de Reims Twitterissä *twitter.com*.  18.7.2014. Reims Métropole Hockey - Les Phenix. Viitattu 6.8.2020. (ranskaksi)
15. ↑  Elite Prospects - Reims *eliteprospects.com*. Everysport Media Group AB. Viitattu 6.8.2020. (englanniksi)
16. ↑  RoKille jatkosopimuksia ja paluumuuttaja Ranskasta *Jatkoaika.com*.  12.6.2015. Jatkoaika r.y. Viitattu 6.8.2020.
17. ↑  Elite Prospects - RoKi *eliteprospects.com*. Everysport Media Group AB. Viitattu 6.8.2020. (englanniksi)
18. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 6.8.2020. (englanniksi)
19. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 6.8.2020. (englanniksi)
20. ↑  Elite Prospects - Suomi-sarja Stats 2015-2016 *eliteprospects.com*. Everysport Media Group AB. Viitattu 6.8.2020. (englanniksi)
21. ↑  Lahdenperä, Johanna: RoKin pelaaja-arviot 2016-2017: Nopeita jalkoja ja lahjakkuutta *Jatkoaika.com*.  6.4.2017. Jatkoaika r.y. Viitattu 6.8.2020.
22. ↑  Elite Prospects - Mestis Stats 2017-2018 *eliteprospects.com*. Everysport Media Group AB. Viitattu 6.8.2020. (englanniksi)
23. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 6.8.2020. (englanniksi)
24. ↑  Elite Prospects - RoKi *eliteprospects.com*. Everysport Media Group AB. Viitattu 6.8.2020. (englanniksi)
25. ↑  Seppä, Lassi: Mestis-kauden palkinnot jakoon − K-Vantaa-hyökkääjä valittiin parhaaksi pelaajaksi *Jatkoaika.com*.  29.4.2018. Jatkoaika r.y. Viitattu 6.8.2020.
26. ↑  Henri Joki-Erkkilä siirtyy Aasian Liigan Nikko Ice Bucksiin *rokihockey.fi*.  1.7.2019. RoKi Hockey Oy.  Arkistoitu 3.3.2021. Viitattu 6.8.2020.
27. ↑  Elite Prospects - Nikko Icebucks *eliteprospects.com*. Everysport Media Group AB. Viitattu 6.8.2020. (englanniksi)
28. ↑  Elite Prospects - Asia League Stats 2019-2020 *eliteprospects.com*. Everysport Media Group AB. Viitattu 6.8.2020. (englanniksi)
29. ↑  RoKin kapteenisto tulevalle kaudelle on tässä! *facebook.com*.  18.9.2020. RoKi Hockey Oy. Viitattu 19.9.2020.
30. ↑  Aku Joki-Erkkilä *Elite Prospects*. Everysport Media Group AB.  (englanniksi)
31. ↑  Juho Joki-Erkkilä *Elite Prospects*. Everysport Media Group AB.  (englanniksi)
32. ↑  Kiekko-Laserin Mestis-kauden tilastot hylätty joukkueen konkurssin takia.